Προτίμηση ωοτοκίας του Sesamia nonagrioides (Lepidoptera: Noctuidae) σε καλλιεργούμενα και αυτοφυή φυτά:
Creators: name: Δημότσιου, Ουρανία Χρήστου
Publisher: name: Aristotle University of Thessaloniki
Year: 2010
Subjects: Sesamia nonagrioides
Προτίμηση ωοτοκίας
Αραβόσιτος
Σόργο
Oviposition preference
Zea mays
Sorghum bicolor

description: Το είδος Sesamia nonagrioides (Lefébvre) (Lepidoptera: Noctuidae) προσβάλει μεγάλο αριθμό αυτοφυών και καλλιεργούμενων φυτών με σαφή προτίμηση στο καλαμπόκι και το γλυκό σόργο. Στην παρούσα εργασία μελετήθηκε η προτίμηση ωοτοκίας του S. nonagrioides μεταξύ καλλιεργούμενων και αυτοφυών φυτών. Νεαρά φυτά γενετικά τροποποιημένου και μη τροποποιημένου αραβόσιτου, γλυκού και ινώδους σόργου καθώς και βέλιουρα χρησιμοποιήθηκαν για την διεξαγωγή των πειραμάτων στο εργαστήριο. Πειράματα χωρίς επιλογή και διπλής επιλογής πραγματοποιήθηκαν σε όλους τους δυνατούς συνδυασμούς. Στα πειράματα χωρίς επιλογή μικρότερος αριθμός αυγών αποτέθηκε στον γενετικά τροποποιημένο αραβόσιτο σε σύγκριση με τα φυτά γλυκού σόργου. Η εκκολαψιμότητα των αυγών ήταν μεγαλύτερη σε εκείνα τα αυγά που το έντομο απέθεσε στα φυτά γλυκού σόργου. Η μέση διάρκεια ζωής των θηλυκών καθώς και η διάρκεια προωτοκίας ήταν μεγαλύτερη όταν ως υπόστρωμα ωοτοκίας χρησιμοποιήθηκαν φυτά καλαμποκιού σε σύγκριση με τα υπόλοιπα εξεταζόμενα φυτά. Στα πειράματα διπλής επιλογής τα ενήλικα του εντόμου απέθεσαν μεγαλύτερο αριθμό αυγών στα φυτά καλαμποκιού και γλυκού σόργου σε σχέση με τον βέλιουρα και το ινώδες σόργο.Επιπλέον μελετήθηκε και η προτίμηση ωοτοκίας του εντόμου σε διάφορες ποικιλίες γλυκού σόργου. Οι ποικιλίες που χρησιμοποιήθηκαν ήταν οι Keller, Honeygraze, Sugargraze, Arielle και Urja. Πραγματοποιήθηκαν πειράματα ωοτοκίας χωρίς και με διπλή επιλογή. Στα πειράματα χωρίς επιλογή παρατηρήθηκε ότι ο μέσος αριθμός αυγών ανά θηλυκό διέφερε σημαντικά ανάλογα με την ποικιλία σόργου. Ο μεγαλύτερος αριθμός αυγών παρατηρήθηκε στις ποικιλίες Arielle και Keller σε σχέση με τις υπόλοιπες ποικιλίες. Διαφορές παρατηρήθηκαν και στις άλλες βιολογικές παραμέτρους που σχετίζονται με την ωοτοκία του εντόμου. Όσον αφορά τα πειράματα με επιλογή, σημαντικά μεγαλύτερος αριθμός αυγών ανά φυτό παρατηρήθηκε στην ποικιλία Keller σε σχέση με τις υπόλοιπες εξεταζόμενες ποικιλίες. Τα αποτελέσματα στα πειράματα διπλής επιλογής έρχονται να επιβεβαιώσουν τα αντίστοιχα αποτελέσματα των πειραμάτων μη επιλογής. Τα θηλυκά του S. nonagrioides προτιμούν για την απόθεση των αυγών τους την ποικιλία Keller σε σχέση με τις υπόλοιπες ποικιλίες ενώ η ποικιλία Urja φαίνεται να είναι λιγότερο προτιμητέα.
description: Sesamia nonagrioides (Lefébvre) (Lepidoptera: Noctuidae) is a serious pest of wild and cultivated plants with particular preference in maize and sweet sorghum. In the present study, laboratory experiments were conducted to investigate the oviposition preference among cultivated and wild host plants. Young plants of maize and Bt-maize, sweet and fiber sorghum and johnsongrass in the vegetative stages were used for the bioassays. No choice and two-choice tests were conducted in all possible combinations. In no choice tests significantly fewer eggs were laid on Bt maize plants in relation only to sweet sorghum plants. Moreover, the fertility of eggs that were laid on sweet sorghum was significantly higher. Longevity of female moths in the presence of maize plants was significantly longer compared with the other plants. In two choice tests, females of S. nonagrioides laid significantly more eggs on maize than on sweet sorghum and johnsongrass. The same pattern was observed for sweet sorghum as well, when compared to fiber sorghum and johnsongrass. Furthermore, we investigated the oviposition preference of S. nonagrioides on five different sweet sorghum varieties. The varieties which used for the experiments were Keller, Honeygraze, Sugargraze, Arielle and Urja. For this reason we conducted no choice and two-choice tests in all possible combinations. In no choice experiments, the mean number of eggs that were laid was significantly different among the varieties. More specifically, females of S. nonagrioides laid higher numbers of eggs on Keller and Arielle. Moreover, longevity of females reared on Keller variety was longer compared to all other varieties tested. In two-choice tests, females of S. nonagrioides laid more eggs on Keller than all other varieties. Collectively the results of both choice and no choice experiments suggest that Keller variety is the most prepared for S. nonagrioides in contrast to Urja variety which is the less preferable.